**Obrazac 1**

**MINISTARSTVO EKOLOGIJE, PROSTORNOG PLANIRANJA I URBANIZMA**

 (naziv organa državne uprave koji obrazuje radno tijelo)

**JAVNI POZIV ZA PREDLAGANJE PREDSTAVNIKA NEVLADINE ORGANIZACIJE**

**ZA ČLANA KOMISIJE ZA RASPODJELU SREDSTAVA ZA FINANSIRANJE PROJEKATA I PROGRAMA NEVLADINIH ORGANIZACIJA KOJE SE BAVE ZAŠTITOM LICA SA INVALIDITETOM U OBLASTI IZGRADNJE OBJEKATA, ZA 2023. GODINU**

Broj predstavnika nevladinih organizacija u Komisiji: **jedan**

Kriterijumi za nevladinu organizaciju koja može da predloži svog predstavnika u Komisiji:

- da je upisana u registar nevladinih organizacija prije objavljivanja javnog poziva;

- da u statutu ima utvrđene djelatnosti i ciljeve u oblastima koje su u vezi sa pitanjem koj sagledava ili normativno uređuje radno tijelo;

- da je u prethodne tri godine, u vezi sa pitanjem koje sagledava ili normativno uređuje radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u određenoj oblasti;

- da je predala poreskom organu prijavu za prethodnu fiskalnu godinu (fotokopija bilansa stanja i uspjeha);

- da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosnob namještenici.

Kriterijumi koje treba da ispunjava predstavnik nevladine organizacije u radnom tijelu:

- da ima prebivalište u Crnoj Gori;

- da ima iskustvo u oblasti na koju se odnosi pitanje koje sagledava ili normativno uređuje radno tijelo;

- nije član organa političke partije, javni funkcioner, državni službenik, odnosno namještenik.

Dokumentacija koja se dostavlja uz predlog predstavnika nevladine organizacije u radnom tijelu:

- dokaz da je nevladina organizacija upisana u registar nevladinih organizacija (fotokopija);

- fotokopija statuta nevladine organizacije;

- dokaz da je nevladina organizacija u prethodne tri godine, u vezi sa pitanjem koje sagledava ili normativno uređuje radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u određenoj oblasti, potpisan od strane lica ovlašćenog za zastupanje i potvrđen pečatom nevladine organizacije;

- dokaz da je predala poreskom organu prijavu za prethodnu fiskalnu godinu (fotokopija bilansa stanja i uspjeha);

- izjava lica ovlašćenog za zastupanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;

- fotokopija lične karte ili druge javne isprave na osnovu koje se može utvrditi identitet predstavnika nevladine organizacije u radnom tijelu;

- biografija predstavnika nevladine organizacije u radnom tijelu;

- dokaz o iskustvu predstavnika nevladine organizacije u oblasti na koju se odnosi pitanje koje sagledava ili normativno uređuje radno tijelo (stručni rad, sertifikat ili drugi dokument);

- izjava predstavnika nevladine organizacije u radnom tijelu da nije član organa političke partije, javni funkcioner, rukovodeće lice ili državni službenik, odnosno namještenik;

- izjava predstavnika nevladine organizacije da prihvata da ga ta nevladina organizacija predloži kao svog predstavnika u radnom tijelu.

Rok i način dostavljanja predloga:

Rok za podnošenje prijedloga predstavnika nevladinih organizacija je deset dana od dana objavljivanja ovog poziva na internet stranici Ministarstva ekologije, prostornog planiranja i urbanizma i portal e-uprave.

Predloge je potrebno dostaviti u pisanoj formi na Obrascu 2 Uredbe o izboru predstavnika nevladinih organizacija u radna tijela organa državne uprave I sprovođenju javne rasprave u pripremi zakona i strategija (“Službeni list CG” broj 41/18) na arhivu Ministarstva ekologije, prostornog planiranja i urbanizma (adresa:IV Proleterske brigade br. 19 Podgorica), sa napomenom “Predlaganje predstavnika za člana Komisije za raspodjelu sredstava za finansiranje projekata i programa nevladinih organizacija koje se bave zaštitom lica sa invaliditetom u oblasti izgradnje objekata, za 2023. godinu.”

Naziv organizacione jedinice organa državne uprave koja je odgovorna za realizaciju pitanja koje sagledava ili normativno uređuje radno tijelo: Ministarstvo ekologije, prostornog planiranja i urbanizma, Direktorat za građevinarstvo.

 **M I N I S T A R K A**

 **Ana Novaković Đurović**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis starješine organa državne uprave,

odnosno rukovodioca organizacione jedinice organa državne uprave koji je odgovoran za realizaciju pitanja koje sagledava ili normativno uređuje radno tijelo

 SAGLASAN

Radovan Bojović, sekretar Ministarstva

ODOBRIO

Goran Gorašević, generalni direktor

Direktorata za građevinarstvo

OBRADILA

Jelena Raičević, samostalna savjetnica I